
REFERAT


Spatiul cu alta destinatie decat aceea de locuinta din Timisoara, str. Pop de Basesti nr. 43, compus din 3 incaperi cu suprafata utila totala de 51,75 m.p. a fost inchiriat prin contractul de inchiriere nr. 1476/2005, pe perioada 18.11.2005 – 17.11.2010 la ASOCIATIA FILATELICA TIMISOARA cu destinatia de sediu asociatie.


ASOCIATIA FILATELICA TIMISOARA prin cererea inregistrata la Primaria Municipiului Timisoara cu nr. DP2010 – 009419/16.11.2010 solicita prelungirea contractului de inchiriere nr. 1476/2005, folosit ca sediu al asociatiei.


In sedinta din data de 03.02.2011 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin Hotărârea Consiliului Local al Municipiului Timişoara nr. 351/29.07.2008, constatandu-se faptul ca ASOCIATIA FILATELICA TIMISOARA nu a depus solicitarea de prelungire a contractului de inchiriere in termenul prevazut de art.3 alin. 2 din contract, s-a hotarat intocmirea unui proiect de hotarare privind incheierea unui nou contract de inchiriere cu ASOCIATIA FILATELICA TIMISOARA pentru spatiul cu alta destinatie decat aceea de locuinta din Timisoara, str. Pop de Basesti nr. 43 cu destinatia de sediu asociatie.

Conform documentatiei de apartamentare intocmita de ing. Sabau Vasile, documentatie neintabulata in Cartea Funciara, spatiul cu alta destinatie decat aceea de locuinta din Timisoara, str. Pop de Basesti nr. 43, compus din 3 incaperi este notat cu SAD3 si are o suprafata utila de 52,31 m.p.

Avand in vedere cele prezentate :

PROPUNEM

Emiterea unei hotarari a Consiliului Local prin care sa se aprobe incheierea unui contract de inchiriere cu ASOCIATIA FILATELICA TIMISOARA pentru spaţiul cu altă destinaţie decât aceea de locuinţă din Timişoara, str. Pop de Băseşti nr.43, situat la parterul casei, compus din 3 încăperi în suprafaţă de 52,31 mp., înscrisă în C.F. nr.410586 Timişoara (provenită din conversia de pe hârtie a CF nr.8332), nr.top.17414, pentru sediu asociaţie, pe o perioadă de 5 ani.

